
Ανακοίνωση καταχώρισης στο ΓΕΜΗ στοιχείων της  Aνώνυμης Eταιρείας με την επωνυμία «1-Source Aεροπορικές Υπηρεσίες ΑΝΩΝΥΜΗ ΕΤΑΙΡΕΙΑ», δ.τ. «1 Source Aero Services A.E.»

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΒΟΙΩΤΙΑΣ

Την 21/10/2013 καταχωρήθηκε στο Γενικό Εμπορικό Μητρώο της Υπηρεσία Γ.Ε.ΜΗ. του Επιμελητηρίου Βοιωτίας, με Κωδικό Αριθμό Καταχώρισης ΚΑΚ 52559, το από 22/01/2013 Πρακτικό Διοικητικού Συμβουλίου της ανώνυμης εταιρείας με την επωνυμία 1-Source Aεροπορικές Υπηρεσίες ΑΝΩΝΥΜΗ ΕΤΑΙΡΕΙΑ, διακριτικό τίτλο 1 Source Aero Services A.E., αριθμό ΓΕΜΗ: 013670417000, ΑΡ. ΜΑΕ 57505/11/Β/04/29, που εδρεύει στο Σχηματάρι του Νομού Βοιωτίας, σύμφωνα με τα οποία:
Α. Tο Διοικητικό Συμβούλιο εκχωρεί στον Γενικό Διευθυντή της εταιρείας, κ. JEAN-PIERRE, ROGER, FREDERIC USTAL του STANSLAS, γεννημένο στις 20.03.1959 στις Βερσαλλίες, Γαλλία, κάτοικο Λιέγης, Βέλγιο, στην λεωφόρο Piercot 38, κάτοχο του υπ’ αρ.: 08CE15381 διαβατηρίου, που εξεδόθη στις 18.06.2008 από το Γενικό Προξενείο της Γαλλίας στη Νέα Υόρκη, με Αριθμό Φορολογικού Μητρώου: 163308050, ΔΟΥ: Κατοίκων Εξωτερικού, τις κάτωθι εξουσίες και αρμοδιότητες:
(1) Να εκπροσωπεί την Εταιρεία ενώπιον των φορολογικών, δημοσίων, διοικητικών, δημοτικών, τελωνειακών Αρχών, Υπηρεσιών και Οργανισμών, Εμπορικών Επιμελητηρίων, Τραπεζών,  Ασφαλιστικών Ταμείων, Δικαστηρίων κάθε βαθμού, και ενώπιον παντός τρίτου, ιδιώτη ή νομικού προσώπου δημοσίου και ιδιωτικού δικαίου, και να υπογράφει στο όνομα της Εταιρείας δηλώσεις, αιτήσεις και άλλα έγγραφα προς αυτούς. 
(2) Να διαχειρίζεται τις καθημερινές συναλλαγές της Εταιρείας, τις εν γένει επιχειρηματικές δραστηριότητες, καθώς και τα περιουσιακά στοιχεία της Εταιρείας με την επιφύλαξη των ενεργειών που αναφέρονται στο Άρθρο 16 (4) του Εταιρικού Καταστατικού για τις οποίες θα απαιτείται απόφαση του Διοικητικού Συμβουλίου καθώς και όσων εκ του νόμου απαιτούν την συλλογική ενέργεια του Διοικητικού Συμβουλίου. Να υπογράφει κάθε σχετική σύμβαση ή δικαιοπραξία, ομού με τους άλλους υπογράφοντες ανάλογα με το ποσό της συναλλαγής, σύμφωνα με όσα ορίζονται κατωτέρω υπό Γ.
(3) Να κανονίζει όλα τα θέματα σχετικά με την εσωτερική οργάνωση και λειτουργία της Εταιρείας, να προσλαμβάνει και απολύει τον Οικονομικό Διευθυντή, τα διευθυντικά στελέχη, τους υπαλλήλους και το εν γένει προσωπικό που απαιτείται για την λειτουργία της Εταιρείας σύμφωνα με τους σκοπούς της, αποφασίζοντας για την αμοιβή τους, τους όρους προσλήψεως τους και τα καθήκοντα τους, και υπογράφοντας κάθε σχετικό έγγραφο, δήλωση ή καταγγελία συμβάσεως, που απευθύνεται σε οποιοδήποτε υπάλληλο ή εργάτη, όπως επίσης και προς το Υπουργείο Εργασίας, στα Ταμεία  Κοινωνικής Ασφάλειας και σε κάθε άλλη Αρχή ή Οργανισμό. 
(4) Να εκχωρεί μία ή περισσότερες από τις ανωτέρω αρμοδιότητές του για ορισμένο χρονικό διάστημα και υπό όρους που ορίζονται από τον ίδιο σε έναν ή περισσότερους υπαλλήλους της Εταιρείας ή σε κάθε άλλο πρόσωπο ή πρόσωπα οι οποίοι  θα ενεργούν από κοινού ή χωριστά, όπως θα ορίζει.
  Β. Επιπρόσθετα, το Διοικητικό Συμβούλιο αναθέτει στον αναπληρωτή Γενικό Διευθυντή τις κάτωθι  εξουσίες και αρμοδιότητες:
1) Να συνδράμει τον Γενικό Διευθυντή στην εκτέλεση των ανωτέρω εξουσιών και αρμοδιοτήτων του, ενεργώντας κάτω από τις οδηγίες και εποπτεία του.
2) Να παρέχει συμβουλές στον Γενικό Διευθυντή σχετικά με θέματα Διαχείρισης Ανθρωπίνων Πόρων της Εταιρείας, με την διευκρίνιση ότι η επ’ αυτών απόφαση λαμβάνεται από τον Γενικό Διευθυντή. 
Γ. Το Διοικητικό Συμβούλιο αποφασίζει ότι για την έγκριση - εκτέλεση των κατωτέρω πράξεων και συναλλαγών, εφεξής οι «συναλλαγές», εκχωρούνται αρμοδιότητες ως εξής:
α. Για όλες τις κατωτέρω συναλλαγές, μέχρι του ποσού των 1.000 Ευρώ ή ΔΟΛ.ΗΠΑ, απαιτείται μία υπογραφή από έναν από τους κατωτέρω αναφερόμενους με σχετική εξουσία υπογραφής. 
β. Η εκτέλεση των συναλλαγών 1, 2, 3, 4, 5, 6, 7, 8 και 9 απαιτεί υπογραφές από δύο από τους πέντε υπογράφοντες έχοντες προς τούτο εξουσία, ήτοι του Γενικού Διευθυντή, του Προέδρου, του Αντιπροέδρου, του Οικονομικού Διευθυντή ή του Αναπληρωτή Γενικού Διευθυντή, η μία εκ των οποίων ωστόσο πρέπει πάντοτε να είναι η υπογραφή του Γενικού Διευθυντή. Κατ’ εξαίρεση, σε σχέση με εντολές αγορών για αεροπορικά υλικά παραγωγής κατηγορίας συναλλαγών υπ. αρ. 4, αυτές μπορούν να υπογράφονται επίσης από τους υπαλλήλους των εταιρειών που ενεργούν σαν αγοραστές προϊόντων, δια μόνης της υπογραφής τους, μέχρι του ποσού των 25.000 ΔΟΛ. ΗΠΑ ανά μεμονωμένη εντολή αγοράς.
γ. Πληρωμές τοις μετρητοίς, διά επιταγών ή τραπεζικών εμβασμάτων, υποσχετικών, συναλλαγματικών, κατά τα οριζόμενα υπό Συναλλαγή υπ’αρίθμ. 11, σε σχέση με εγκεκριμένες συναλλαγές υπ’ αρίθμ. 1, 2, 3 , 4, 5, 6, 7, 8 και 9, καθώς και πληρωμές προς τις φορολογικές αρχές, αρχές κοινωνικής ασφάλισης, και κάθε άλλη κρατική, δημοτική ή δημόσια απαιτούν υπογραφές από δυο από τους πέντε υπογράφοντες έχοντες προς τούτο εξουσία, ήτοι του Γενικού Διευθυντή, του Προέδρου, του Αντιπροέδρου, του Οικονομικού Διευθυντή ή του Αναπληρωτή Γενικού Διευθυντή, η μία εκ των οποίων ωστόσο πρέπει πάντοτε να είναι η υπογραφή του Γενικού Διευθυντή.
Όλα τα ως άνω ποσά νοούνται σε Ευρώ ή Δολάρια Ηνωμένων Πολιτειών, ανάλογα με το απαιτούμενο για την συναλλαγή νόμισμα με τις ειδικότερες διακρίσεις που αναφέρονται ανωτέρω υπό Γ.
Το Διοικητικό Συμβούλιο θα ενημερώνεται σε κάθε συνεδρίασή του για τις συναλλαγές που έλαβαν χώρα κατά τα ανωτέρω κατά το διάστημα που μεσολάβησε από την προηγούμενη συνεδρίασή του.
Δ. Tο Διοικητικό Συμβούλιο αποφασίζει επίσης ότι σε περίπτωση απουσίας ή κωλύματος του Προέδρου ή του Αντιπροέδρου, ο Διευθύνων Σύμβουλος ή το μέλος του κα. Δέσποινα Σαββάκη θα προεδρεύουν των συνεδριάσεων του Συμβουλίου. Περαιτέρω, εξουσιοδοτεί το μέλος του, κα. Δέσποινα Σαββάκη να επικυρώνει αντίγραφα και αποσπάσματα από το Βιβλία Πρακτικών των Συνεδριάσεων του Διοικητικού Συμβουλίου και των Γενικών Συνελεύσεων των Μετόχων, καθώς και του Καταστατικού της εταιρείας σε περίπτωση απουσίας ή κωλύματος του Προέδρου ή του Αντιπροέδρου ή του Διευθύνοντος Συμβούλου.
Τέλος, το Διοικητικό Συμβούλιο εγκρίνει όλες τις πράξεις διαχείρισης και εκπροσώπησης της εταιρείας που έγιναν από τις 7 Ιανουαρίου 2013 και μέχρι σήμερα από μέλη του και τρίτα πρόσωπα νομίμως εξουσιοδοτημένα προς τούτο.

Σχετικό έγγραφο Ελέγχου της Περιφέρειας αρ. πρωτ.2499 / 01-10-2013.

Λιβαδειά, 23/10/2013
     Ο  ΠΡΟΕΔΡΟΣ

